На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 22.06. 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА MAB TEAM, GOMAX INVEST d.o.o, PILATUS INVEST d.o.o И STROJ INVEST d.o.o**

**Члан 1.**

Овом одлуком о уређивању грађевинског земљишта предвиђа се извођење радова на изградњи зацевљеног дела реке Обудовице-фаза 3, у дужини Л=283,4 метара.

**Члан 2.**

На основу достављеног предмера и предрачуна грађевинских радова и извршене стручне контроле предмера и предрачуна по налогу Комисије за контролу извршених грађевинских радова, укупна вредност предметних радова износи **66.399.429,32**  динара без ПДВ-а.

**Члан 3.**

Инвеститори граде стамбене објекте на Златибору, и то:

MAB TEAM на кат.парцели број 4577/73 КО Чајетина за који је извршен обрачун доприноса за уређивање грађевинског земљишта број 351-166/2023-03 од 10. априла 2023. године, на износ од **30.445.782,00** динара.

GOMAX INVEST d.o.o на кат.парцели број 4577/138 КО Чајетина за који је извршен обрачун доприноса за уређивање грађевинског земљишта број 351-231/2023-03 од 18 маја 2023 на износ од **25.803.077,00** динара.

PILATUS INVEST d.o.o на кат.парцели број 7466 КО Чајетина за који је извршен обрачун доприноса за уеђивање грађевинског земљишта број 351-220/2023-03 од 25 маја 2023.године на износ од **9.807.127,00** динара.

STROJ INVEST d.o.o на кат.парцели број 4533/66 КО Чајетина за који је извршен обрачун доприноса за уређивање грађевинског земљишта број 351-246/2023-03 од 31 маја 2023 године на износ од **3.909.878,00** динара.

**Члан 4.**

Инвеститор ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта.

**Члан 5.**

Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022) да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400-688/2023-01 од 22.06.2023. године**

**ПРЕДСЕДНИК**

**Скупштине општине,**

*Арсен Ђурић*